ธกส.ขายสลากใหม่3.5หมื่นล.
บอร์ด ธ.ก.ส. ไฟเขียวออกสลากชุดเกษตรมั่นคง วงเงิน 3.5 หมื่นล้าน เริ่ม 17 ก.ค.นี้ รางวัลที่ 1 มูลค่า 10 ล้าน
7 มิ.ย. 2560

บอร์ด ธ.ก.ส. ไฟเขียวออกสลากชุดเกษตรมั่นคง วงเงิน 3.5 หมื่นล้าน เริ่ม 17 ก.ค.นี้ รางวัลที่ 1 มูลค่า 10 ล้านแหล่งข่าวจากธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ที่ประชุมคณะกรรมการ ธ.ก.ส. ได้มีมติเห็นชอบให้เปิดรับฝากสลากออมทรัพย์ทวีสิน ชุดเกษตรมั่นคง เพื่อทดแทนสลากออมทรัพย์ทวีสิน 2557 ซึ่งจะครบกำหนดถอนคืนในวันที่ 20 ส.ค.นี้ จำนวนรับฝาก 7 หมวด หมวดละ 10 ล้านหน่วย รับฝากหน่วยละ 50 บาท รวมเป็นเงิน 3.5 หมื่นล้านบาทโครงการนี้จะเริ่มรับฝากตั้งแต่วันที่ 17 ก.ค.นี้เป็นต้นไป อายุการรับฝาก 3 ปี กำหนดออกรางวัลทุกเดือน ครั้งแรกงวดวันที่ 16 ก.ย. 2560 และครั้งสุดท้ายวันที่ 16 ส.ค. 2563อย่างไรก็ตาม ก่อนหน้านี้นายอภิรมย์ สุขประเสริฐ ผู้จัดการ ธ.ก.ส. กล่าวว่า ในช่วงที่เหลือก่อนสิ้นปี 2560 ธนาคารเตรียมออกสลากออมทรัพย์ทวีสิน 3 ชุด มีวงเงินรวม 1.05 แสนล้านบาท แบ่งออกเป็นสลากออมทรัพย์ ทวีสินชุดเกษตรมั่นคง เริ่มจำหน่ายในเดือน ก.ค.นี้ มีวงเงิน 3.5 หมื่นล้านบาทสำหรับชุดที่ 2 คือ สลากออมทรัพย์ทวีสิน ชุดเกษตรมั่งคั่ง ออกในช่วงเดือน ต.ค. มีวงเงิน 3 หมื่นล้านบาท และสลากออมทรัพย์ทวีสิน ชุดเกษตรกรยั่งยืน อีก 3 หมื่นล้านบาท คาดว่าจะออกในช่วงเดือน ต.ค.เช่นกัน ซึ่งภาพรวมพอร์ตสลากทั้งหมดในปัจจุบันมีอยู่กว่า 2 แสนล้านบาท หรือคิดเป็น 10% ของเงินฝากคงค้างนอกจากนี้ ในปีบัญชี 2560 (1 เม.ย. 2560-31 มี.ค. 2561) ธนาคารตั้งเป้าหมายขยายเงินฝากเพิ่มขึ้นสุทธิ 5 หมื่นล้านบาท หรือเพิ่มขึ้น 4% เมื่อเทียบจากปีก่อน ณ สิ้นปีบัญชี 2559 มียอดเงินฝากคงค้างกว่า 1.2 ล้านล้านบาทแหล่งข่าวเปิดเผยว่า รางวัลสำหรับการออกสลากในงวดนี้อาจจะมีการเปลี่ยนแปลง เนื่องจากราคาขายต่อหน่วยอยู่ที่ 50 บาท ขณะที่สลากออมทรัพย์ทวีสิน ชุดขวัญแผ่นดิน งวดล่าสุด มีราคาขายต่อหน่วยที่ 100 บาท รางวัลที่ 1 มีมูลค่า 10 ล้านบาท อย่างไรก็ตามภาพรวมของผู้ซื้อสลากน่าจะได้ในระดับที่ใกล้เคียงกับสลากชุดก่อนหน้านี้ด้านแผนการขยายเงินฝากใน ปีนี้ จะพยายามสร้างความรู้ความเข้าใจผลิตภัณฑ์เงินฝากปัจจุบันที่มีอยู่ 4 รูปแบบ เพื่อให้เกษตรกรเห็นถึงความสำคัญของการออมอย่างต่อเนื่องเพื่อ เก็บไว้ใช้ในอนาคต ได้แก่ สลาก ออมทรัพย์ เงินฝากออมทรัพย์ทวีโชค กองทุนทวีสุข เป็นเงินฝากที่เก็บไว้ใช้หลังเกษียณ